ประกาศการปิโตรเลียมแห่งประเทศไทย เรื่อง  การสำรวจเพื่อสร้างระบบการขนส่งปิโตรเลียมทางท่อโครงการท่อส่งก๊าซธรรมชาติ ขนอม - สุราษฏร์ธานี
การปิโตรเลียมแห่งประเทศไทย
การปิโตรเลียมแห่งประเทศไทย
เรื่อง การสำรวจเพื่อสร้างระบบการขนส่งปิโตรเลียมทางท่อ
โครงการท่อส่งก๊าซธรรมชาติ
ขนอม - สุราษฏร์ธานี
-------------
 การปิโตรเลียมแห่งประเทศไทย
มีความจำเป็นที่จะต้องดำเนินการสำรวจเพื่อสร้าง
ระบบการขนส่งปิโตรเลียมทางท่อ โครงการท่อส่งก๊าซธรรมชาติ
ขนอม - สุราษฏร์ธานี เพื่อนำก๊าซ
ธรรมชาติมาพัฒนา และเป็นเชื้อเพลิงในการผลิตไฟฟ้าและรองรับการขยายตัวของเศรษฐกิจและ
อุตสาหกรรม
อันเป็นประโยชน์ในทางเศรษฐกิจและความมั่นคงของประเทศ
 อาศัยอำนาจตามความในมาตรา
๒๙ แห่งพระราชบัญญัติการปิโตรเลียมแห่ง
ประเทศไทย พ.ศ. ๒๕๒๑ ผู้ว่าการการปิโตรเลียมแห่งประเทศไทย
จึงประกาศให้ทราบโดยทั่วกันว่า
การปิโตรเลียมแห่งประเทศไทย
จะดำเนินการสำรวจเพื่อสร้างระบบการขนส่งปิโตรเลียมทางท่อ ใน
ท้องที่จังหวัดนครศรีธรรมราช และจัดหวัดสุราษฎร์ธานี
โดยเริ่มต้นจากโรงแยกก๊าซธรรมชาติ หน่วยที่
๔ ในเขตท้องที่อำเภอขนอม จังหวัดนครศรีธรรมราช อำเภอดอนสัก
อำเภอกาญจนดิษฐ์ อำเภอ
เมืองสุราษฎร์ธานี และอำเภอพุนพิน
ถึงโรงไฟฟ้าพลังความร้อนสุราษฎร์ธานี ในเขตท้องที่อำเภอ
พุนพิน จังหวัดสุราษฎร์ธานี 
 ทั้งนี้
ตั้งแต่บัดนี้เป็นต้นไป

 ประกาศ
ณ วันที่ ๒๖ เมษายน พ.ศ. ๒๕๔๓
  วิเศษ จูภิบาล
  ผู้ว่าการการปิโตรเลียมแห่งประเทศไทย

[ดูข้อมูลจากภาพกฎหมาย]

[รก.๒๕๔๓/๔๖ง/๕๔/๘ มิถุนายน ๒๕๔๓]

 อาภรณ์/พิมพ์
 ๑๔/๑๒/๔๔